चुनावलाई लक्षित गर्दै राजनीतिक दलले फेसबुक पेजको लाइक बढाउन थालेका छन् । यसका अलावा चुनावी गीत युट्युबमा सार्वजनिक भइरहेका छन् । त्यसो त उम्मेदवारका समर्थक नेता, सर्वसाधारण, पत्रकार, सामाजिक कार्यकर्ताले समेत सामाजिक सञ्जालमा तस्बिर राखेर दलको प्रचारलाई अगाडि बढाइरहेका छन् । राजनीतिक दलका उम्मेदवारले समेत आफ्नो पार्टीको चुनाव चिह्नलाई आफ्नो तस्बिरसँग जोडेर र फेसबुक लाइभमार्फत भिडियो सन्देशमार्फत मत माग्न आफैँ सक्रिय रूपमा लागिपरेका छन् ।
